La diversitat de paisatges és una de les característiques més notables del territori de Catalunya i un element constitutiu del seu patrimoni.
El Govern de la Generalitat de Catalunya desenvolupa polítiques orientades a la conservació i la millora dels paisatges de Catalunya, tant d'aquells que presenten un interès extraordinari per la seva singularitat com d'aquells paisatges ordinaris que constitueixen els escenaris de vida quotidiana de la població, que contribueixen a la qualitat de vida de les persones i que presenten un potencial dinamitzador de les economies locals.
Pel que fa al patrimoni natural i la biodiversitat, Catalunya compta amb un tresor excepcional que cal conservar i conèixer en profunditat per determinar les necessitats de gestió i protecció que en garanteixin el futur.
Els espais naturals protegits són una peça clau d'aquesta joia patrimonial i tenen un paper preeminent en la seva conservació.
Avui, podem dir que Catalunya disposa d'una autèntica xarxa d'espais, una xarxa que va de l'alta muntanya a les planes litorals, i dels boscos eurosiberians als erms semidesèrtics o els espais marins.
El sistema d'àrees protegides de Catalunya se sustenta en una xarxa de 184 espais d'especial valor ecològic, que estan protegits pel Pla d'espais d'interès natural (PEIN), amb una superfície equivalent al 30% del territori català.
D'entre aquests espais, parcs nacionals, parcs naturals, paratges naturals d'interès nacional i reserves naturals són els espais naturals de protecció especial que disposen d'un nivell de protecció superior.... què s'entén per paisatge?
Sabies què s'entén per paisatge?
El paisatge és tot el que abasta la nostra mirada des d'un determinat punt d'observació, és a dir, la fesomia que mostra el territori com a resultat de l'acció humana.
Segons el Conveni europeu del paisatge, "paisatge" designa "una part del territori tal com la percep la població, el caràcter de la qual resulta de l'acció dels factors naturals i/o humans i de les relacions que s'estableixen entre ells".
Els paisatges no són estàtics, sinó que estan sotmesos a una evolució constant.
De vegades, es tracta de canvis lents o gairebé imperceptibles; d'altres, de canvis sobtats i intensos.
De vegades, els canvis es deuen a l'acció dels processos naturals.
D'altres, es deuen a l'acció humana.
En la majoria de casos, però, els paisatges canvien per l'acció combinada de fenòmens naturals i humans.
... que Catalunya està formada per 134 paisatges?
... que Catalunya té 58 paisatges agrícoles singulars?
Ens d'assessorament de l'administració catalana i de conscienciació de la societat en general en matèria de paisatge.
Eina dinàmica per preservar, produir, compartir i difondre imatges dels paisatges de Catalunya.
Conté més de 1500 imatges que són un reflex de la diversitat dels paisatges culturals catalans.
Dossiers digitals que recullen, ordenen i fan disponible la principal informació existent a internet sobre pedra seca, jardins, arbres monumentals i singulars, paisatges industrials.
El portal col·laboratiu de la pedra seca a Catalunya
Seguiment de les dinàmiques urbanístiques de Catalunya
Peça cabdal que sustenta la conservació de la biodiversitat al nostre país.
Portal web dels parcs naturals dels Aiguamolls de l'Empordà �, Aigüestortes i Estany de Sant Maurici, Alt Pirineu, Cadí-Moixeró, Cap de Creus, Capçaleres del Ter i del Freser, Collserola, Delta de l'Ebre, Delta del Llobregat, Els Ports, El Montgrí, les Illes Medes i el Baix Ter, L'Albera, Mas de Melons i Secans de Lleida, Massís del Pedraforca, Montseny, Montserrat, Poblet, Sant Llorenç del Munt i l'Obac, Serra de Montsant, Zona Volcànica de la Garrotxa
Informació del cremallera i funiculars de Montserrat, el tren del llacs i el tren del ciment
Aplicació que permet comparar la transformació del territori mitjançant fotografies aèries d'ara i antigues
Rutes guiades amb activitats programades per conèixer la cultura local